Årets mål-kandidater da Tottenham høvlet over Burnley
Allerede før det hadde gått fem minutter blåste Harry Kane av gårde et langskudd som hamret i nettet bak Nick Pope i Burnley-buret. Ikke mange minuttene senere var vertene frempå igjen. Pope reddet det første forsøket fra Son, men deretter fikk Alli stusset ballen til Lucas Moura, som pirket inn 2 – 0 før ti minutter var spilt. les ogsåMålet som flest kommer til å snakke om er nok likevel ingen av disse. Heung-min Son mottok ballen like utenfor egen sekstenmeter og satte fart. Sørkoreaneren ga seg like gjerne ikke før han hadde sprunget forbi hele Burnley-forsvaret. Et løp som av NBC ble målt til 83,5 meter ble avsluttet med at Son satte ballen enkelt forbi utrusende Nick Pope. Scoringen kommer garantert til å bli nevnt som en av kandidatene til årets mål når sesongen skal summeres opp. I andre omgang la Harry Kane på til 4 – 0, før han serverte Moussa Sissoko sin 5 – 0-scoring. les ogsåJosé Mourinho har dermed fått en strålende start på sin Tottenham-karriere, til tross for at det ble tap mot gamleklubben Manchester United i midtuken. Ni poeng på fire kamper i serien og avansement i Champions League etter seier over Olympiakos er fasiten for Mourinho så langt. I midtuken får Tottenham en tøff utfordring når de møter Bayern München i Tyskland. Selv om de sikret avansement, er de nødt til å vinne for å ta gruppeseieren, som trolig vil gi en enklere motstander i åttedelsfinalen. Også Liverpool vant lørdag:Champions League Europaliga Nedrykk
(Tottenham - Burnley 5 – 0) José Mourinho (56) har fått fart på sakene i Tottenham. Lørdag vartet både Harry Kane (26) og Heung-min Son (27) med scoringer i verdensklasse.